ยาคุมหมดไปตั้งแต่วันที่2 นี่5แล้วประจำเดือนยังไม่มาเลยค่ะ กินยาคุมไม่ค่อยตรงเวลาบางทีก้อลืม มีอาการปวดหัวบ่อยๆ ไม่ได้มีเพศสัมพันธ์กับแฟนมาเดือนหนึ่งแล้วค่ะ แต่แปลกใจว่าทำไมประจำเดือนยังไม่มาอีกค่ะ
สวัสดีค่ะ หากเป็นยาคุมกำเนิดชนิด 21 เม็ด โดยปกติหลังจากทานยาหมดแล้วประมาณ 2-5 วัน ประจำเดือนจึงจะมา ดังนั้น หากทานหมดไปแล้ว 3 วัน อาจรออีก 1-2 วันค่ะแต่หากเป็นยาคุมกำเนิดชนิด 28 เม็ด หากทานหมดแล้ว แต่ประจำเดือนยังไม่มา อาจเกิดจาก1.การตั้งครรภ์ เนื่องจากมีการลืมทานยาเป็นบางวัน และทานยาไม่ตรงเวลาในแต่ละวัน ก็จะทำให้ประสิทธิภาพในการป้องกันการตั้งครรภ์ลดลงได้2. ผลข้างเคียงของยาคุมกำเนิด ที่อาจทำให้ประจำเดือนขาดหายไปได้ โดยเฉพาะหากทานต่อเนื่องนานๆ หรือเป็นยาคุมกำเนิดชนิดที่มีฮอร์โมนต่ำดังนั้นหากทานครบ 28 เม็ด หรือครบ 21 เม็ดแล้วเว้นระยะครบ 7 วันแล้ว หากประจำเดือนยังไม่มา ก็ควรตรวจหาการตั้งครรภ์ดูค่ะสำหรับอาการปวดหัว อาจเกิดจากผลข้างเคียงของยาคุมกำเนิดได้ หรือเกิดจากสาเหตุอื่นๆ ก็ได้ เช่น มีความเครียด นอนไม่หลับ ใช้สายตามากไป เป็นไข้หวัด เป็นต้น